SET ปิดเย็นบวก 3.5 จุด หลังไร้ปัจจัยใหม่หนุน แนะจับตาผลเจรจาการค้าสหรัฐ-จีนปลายสัปดาห์นี้
SET ปิดเย็นบวก 3.5 จุด หลังไร้ปัจจัยใหม่หนุน แนะจับตาผลเจรจาการค้าสหรัฐฯ-จีนปลายสัปดาห์นี้ โดยดัชนีปิดตลาดวันนี้ที่ระดับ 1,634.27 จุด บวก 3.50 จุด หรือ 0.21% มูลค่าการซื้อขาย 3.68 หมื่นล้านบาท
27 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,634.27 จุด บวก 3.50 จุด หรือ 0.21% มูลค่าการซื้อขาย 3.68 หมื่นล้านบาท
10 หุ้นดันดัชนีวันนี้ 

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ในกรอบแคบ คล้ายกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบสลับกันในกรอบแคบ เนื่องจากยังไม่มีปัจจัยใหม่เข้ามาหนุน แม้ตลาดฯ จะรีบาวด์ขึ้นมาได้แต่ก็เป็นแค่ช่วงสั้น เพราะต่างรอจับตาการเจรจาการค้าระหว่างสหรัฐฯ-จีนนอกรอบการประชุม G20 ในช่วงปลายสัปดาห์นี้
สำหรับราคาน้ำมันมองว่ามีโอกาสรีบาวด์หลังจากปรับตัวลงมาต่ำมากแล้ว โดยที่ระดับ 50 เหรียญสหรัฐ/บาร์เรลน่าจะเป็นจุด Bottom และทางกลุ่มโอเปกก็จะประชุมในวันที่ 9 ธ.ค.นี้ ตลาดฯ คาดว่าจะมีการลดกำลังการผลิตน้ำมันเพื่อพยุงราคาไม่ให้ต่ำไปมากกว่านี้ ส่วนปัจจัยการเมืองในประเทศก็คงจะต้องให้ความสำคัญมากขึ้นตลอดทั้งเดือน ธ.ค.
ส่วนแนวโน้มการลงทุนในวันพรุ่งนี้ นายวีระวัฒน์ กล่าวว่า ตลาดคงจะยังแกว่งไซด์เวย์และวอลุ่มเทรดก็คงจะไม่มาก โดยให้แนวรับ 1,600 จุด ส่วนแนวต้าน 1,640-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่            
KBANK มูลค่าการซื้อขาย 1,714.89 ล้านบาท ปิดที่ 195.00 บาท เพิ่มขึ้น 1.50 บาท
CPALL มูลค่าการซื้อขาย 1,619.73 ล้านบาท ปิดที่ 68.75 บาท ราคาไม่เปลี่ยนแปลง
PTT มูลค่าการซื้อขาย 1,580.82 ล้านบาท ปิดที่ 48.75 บาท เพิ่มขึ้น 0.25 บาท
PTTEP มูลค่าการซื้อขาย 1,504.70 ล้านบาท ปิดที่ 128.50 บาท ลดลง  0.50 บาท
SCC มูลค่าการซื้อขาย 1,361.39 ล้านบาท ปิดที่ 440.00 บาท ลดลง  8.00 บาท
ตลาดหุ้นเอเชีย
